वैशाली [जासं]। बिहार के वैशाली जिले में पुलिस ने एक युवक को गिरफ्तार किया, जिसने झांसा देकर करीब 62 महिलाओं से शादी रचाई और उनमें से कई के साथ अश्लील फिल्में बनाकर बेची। गिरफ्तारी के बाद सोमवार को थाने पहुंची करीब दो दर्जन महिलाओं ने उसकी पहचान अपने पति के रूप में की। पूछताछ में युवक ने बताया कि वह अब तक कुल 62 शादियां कर चुका है। उसकी मोबाइल में राजकुमार राय उर्फ मुहम्मद निजाम उर्फ मुहम्मद सिजाम नाम से पत्नियों का पता चला।

आरोपी युवक लोगों को अपना कार्य क्षेत्र समस्तीपुर से सहरसा के बीच बताता था। वह बाकायदा टीटीई के ड्रेस में ट्रेन से सफर करता था। सफर के दौरान वह महिलाओं को फंसाता था। 15 से 35 वर्ष तक की उसकी कई पत्नियां हैं। पूछताछ में यह भी पता चला कि कुछ दिनों तक वह नई-नवेली पत्नी के साथ रहता था और इसी दौरान वह उसकी अश्लील फिल्म तैयार करता था। ऐसी दर्जनों अश्लील सीडी पुलिस को उसके कब्जे से मिली है। गौरतलब है कि जिले के बलिगांव थाना क्षेत्र के बहाउद्दीनपुर काबा गांव से 14 वर्षीय किशोरी गायब हुई थी। उसकी तलाश के दौरान ही आरोपी युवक पुलिस के हत्थे चढ़ा।

पढ़ें: छेड़खानी में डीआइजी और एसपी निलंबित

डाउनलोड करें जागरण एप और न्यूज़ जगत की सभी खबरों के साथ पायें जॉब अलर्ट, जोक्स, शायरी, रेडियो और अन्य सर्विस